તે પછી ભગવતી શ્રી અને ભગવાન વિષ્ણુએ તે દિવ્ય નગર ગૌતમ ઋષિને આદર સાથે દાનમાં આપી દીધું, જે ગૌતમ ઋષિએ ઉપસ્થિત તમામ પિસ્તાળીસ હજાર બ્રાહ્મણોને સમર્પિત કર્યું. તે પછી શ્રીમાળનગરમાં વસેલા તે સઘળા બ્રાહ્મણો શ્રીમાળી બ્રાહ્મણ તરીકે પ્રસિદ્ધ થયા અને પિસ્તાળીસ હજાર બ્રાહ્મણોની ન્યાત તરીકે ઓળખવા લાગ્યા. દેવી લક્ષ્મીના અંશ રૂપ ભગવતી શ્રીના દાન અને આશિર્વાદથી ધન્ય બનેલા આ શ્રીમાળી બ્રાહ્મણોએ દેવી લક્ષ્મી (મહાલક્ષ્મી)ને કુળદેવી તરીકે સ્થાપિત કર્યા.